2020. gada 4. jūnijā Noteikumi Nr. 353

Rīgā (prot. Nr. 39 13. §)

**Grozījumi Ministru kabineta 2001. gada 3. aprīļa noteikumos Nr. 152 "Darbnespējas lapu izsniegšanas un anulēšanas kārtība"**

Izdoti saskaņā ar likuma

"[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)"

[9.](https://likumi.lv/ta/id/38051-par-maternitates-un-slimibas-apdrosinasanu#p9) un [12. pantu](https://likumi.lv/ta/id/38051-par-maternitates-un-slimibas-apdrosinasanu#p12), likuma

"Par obligāto sociālo apdrošināšanu

pret nelaimes gadījumiem darbā un

arodslimībām" [19. panta](https://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam#p19) pirmo daļu un

[Ārstniecības likuma](https://likumi.lv/ta/id/44108-arstniecibas-likums) [53. pantu](https://likumi.lv/ta/id/44108-arstniecibas-likums#p53)

1. Izdarīt Ministru kabineta 2001. gada 3. aprīļa noteikumos Nr. 152 "Darbnespējas lapu izsniegšanas un anulēšanas kārtība" (Latvijas Vēstnesis, 2001, 56. nr.; 2002, 64. nr.; 2003, 167. nr.; 2006, 190. nr.; 2008, 202. nr.; 2009, 118. nr.; 2010, 151. nr.; 2012, 35. nr.; 2013, 134. nr.; 2015, 247. nr.; 2016, 233. nr.; 2017, 171. nr.; 2020, 52. nr.) šādus grozījumus:

1.1. izteikt 3.7. apakšpunktu šādā redakcijā:

"3.7. personai, kas kopj slimu bērnu, kurš:

3.7.1. nav sasniedzis 14 gadu vecumu;

3.7.2. nav sasniedzis 18 gadu vecumu, ja bērnam ir smaga slimība, kuras dēļ nepieciešama ilgstoša ārstēšanās un valsts sabiedrības ar ierobežotu atbildību "Bērnu klīniskā universitātes slimnīca" ārstu konsilijs noteicis, ka nepieciešama vecāka nepārtraukta klātbūtne;

3.7.3. nav sasniedzis 18 gadu vecumu un par kuru piešķirts bērna ar invaliditāti kopšanas pabalsts;";

1.2. izteikt 7. punktu šādā redakcijā:

"7. Šo noteikumu 3.7. un 3.8. apakšpunktā minētajos gadījumos no pirmās darbnespējas dienas izsniedz darbnespējas lapu B.";

1.3. papildināt noteikumus ar 7.1 un 7.2 punktu šādā redakcijā:

"7.1 Ja persona nevar ierasties darbā un gūt ienākumus šo noteikumu 3.7. apakšpunktā minētajos gadījumos sakarā ar slima bērna kopšanu, darbnespējas lapu B izsniedz:

7.11. vienam no bērna vecākiem vai aizbildnim, vai citai personai, kura saskaņā ar bāriņtiesas lēmumu aprūpē bērnu;

7.12. vienam no bērna vai šo noteikumu 7.11. apakšpunktā minēto personu tuvākajiem radiniekiem (vecvecākam, pilngadīgajam brālim vai māsai) vai vecāka laulātajam, ja slimu bērnu nevar kopt šo noteikumu 7.11. apakšpunktā minētā persona un bērna kopšanu tā uzticējusi kādai no šajā apakšpunktā minētajām personām. Minēto informāciju norāda bērna medicīniskajā dokumentācijā.

7.2 Darbnespējas lapu šo noteikumu 3.3. apakšpunktā minētajā gadījumā izsniedz, pamatojoties uz Slimību profilakses un kontroles centra epidemiologa sniegto informāciju. Ja izolācija karantīnas laikā nepieciešama bērnam vecumā līdz 14 gadiem, darbnespējas lapu B no pirmās darbnespējas dienas izsniedz šo noteikumu 7.11. apakšpunktā minētajai personai vai šo noteikumu 7.12. apakš­punktā minētajai personai, ja tā dzīvo vienā mājsaimniecībā ar šo bērnu.";

1.4. izteikt 9. punkta ievaddaļu šādā redakcijā:

"9. Ārvalstī izsniegtu darbnespēju apliecinošu dokumentu atzīst, neizsniedzot jaunu darbnespējas lapu par attiecīgo periodu, ja ir ievēroti šādi nosacījumi:";

1.5. papildināt noteikumus ar 10.1 un 10.2 punktu šādā redakcijā:

"10.1 Darbnespējas lapu bez personas personīgas apskates un izmeklēšanas ārstniecības iestādes ārsts vai ārsta palīgs izsniedz:

10.11. šo noteikumu 3.3. apakšpunktā minētajā gadījumā, ja par izolāciju karantīnas laikā saņemta attiecīga informācija no Slimību profilakses un kontroles centra epidemiologa, un veic ierakstu medicīniskajā dokumentācijā;

10.12. ja personai konstatēta saslimšana ar kādu no bīstamajām infekcijas slimībām.

10.2 Šo noteikumu 3.7.2. apakšpunktā minētajā gadījumā darbnespējas lapu izsniedz valsts sabiedrība ar ierobežotu atbildību "Bērnu klīniskā universitātes slimnīca" uz ārstu konsilija noteikto laiku.";

1.6. papildināt noteikumus ar 12.3. apakšpunktu šādā redakcijā:

"12.3. Veselības inspekcija, ja tā ir sniegusi atzinumu par nepamatotu darbnespējas lapas izsniegšanu, taču ir apturēta tās ārstniecības iestādes darbība, kurā izsniegta nepamatotā darbnespējas lapa, vai attiecīgā ārstniecības iestāde izslēgta no ārstniecības iestāžu reģistra.";

1.7. izteikt 15. punktu šādā redakcijā:

"15. Ja ārstniecības iestādē ārstējas bērns vecumā līdz trim gadiem vai bērns līdz 14 gadu vecumam, kuram saskaņā ar ārsta atzinumu nepieciešama kopšana, un kādai no šo noteikumu 7.1 punktā minētajām personām ir iespēja atrasties minētajā iestādē kopā ar bērnu, darbnespējas lapu izsniedz par laikposmu, kurā minētās personas atrašanās ārstniecības iestādē ir nepieciešama.";

1.8. papildināt 21.1 punkta otro teikumu aiz vārdiem "vai jāpārtrauc" ar vārdiem "to pamatojot pacienta medicīniskajā dokumentācijā";

1.9. papildināt 21.24. apakšpunktu aiz vārdiem "ļaundabīgs audzējs" ar vārdiem "iepriekš diagnosticēta psihiska saslimšana";

1.10. papildināt noteikumus ar 21.25. apakšpunktu šādā redakcijā:

"21.25. personai noteikta izolācija karantīnas laikā.";

1.11. izteikt 24. punkta otro teikumu šādā redakcijā:

"Veselības inspekcija, veicot pārbaudes un ekspertīzes un sniedzot atzinumus par darbspējas ekspertīzes kvalitāti ārstniecības iestādē, izvērtē, vai konkrētajā gadījumā konstatēto pārkāpumu dēļ darbnespējas lapu nepieciešams atzīt par nepamatoti izsniegtu.";

1.12. papildināt noteikumus ar 26.10punktu šādā redakcijā:

"26.10 Šo noteikumu 4. pielikuma sadaļā "Pārejošas darbnespējas cēlonis" noteikto cēloni "bērna ar kaulu lūzumiem kopšana" norāda, ja slima bērna kopšana uzsākta pēc 2021. gada 1. janvāra.";

1.13. papildināt 4. pielikuma sadaļu "Pārejošas darbnespējas cēlonis" ar šāda satura tekstu:

|  |  |  |
| --- | --- | --- |
| " | * smagi slima bērna kopšana ar konsilija lēmumu |  |
|  | * bērna ar kaulu lūzumiem kopšana". |  |

2. Šo noteikumu 1.6. apakšpunkts stājas spēkā 2021. gada 1. janvārī.

Ministru prezidents A. K. Kariņš

Labklājības ministre R. Petraviča